CELEX: 22014D0004
Language: hr
Date: 2014-02-14 00:00:00
Title: Odluka Zajedničkog odbora EGP-a br. 4/2014 od 14. veljače 2014. o izmjeni Priloga I. (Veterinarska i fitosanitarna pitanja) Sporazumu o EGP-u

17.7.2014   
            
            
               HR
            
            
               Službeni list Europske unije
            
            
               L 211/7
            
         ODLUKA ZAJEDNIČKOG ODBORA EGP-A
   br. 4/2014
   od 14. veljače 2014.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Provedbenu uredbu Komisije (EU) br. 763/2013 оd 7. kolovoza 2013. o izmjeni Uredbe (EZ) br. 637/2009 o razvrstavanju određenih vrsta biljaka u svrhu procjene primjerenosti naziva sorti (1) treba uključiti u Sporazum o EGP-u.
            
         
               (2)
            
            
               Provedbenu direktivu Komisije 2013/45/EU оd 7. kolovoza 2013. o izmjeni direktiva Vijeća 2002/55/EZ i 2008/72/EZ i Direktive Komisije 2009/145/EZ u vezi s botaničkim nazivima rajčice (2) treba uključiti u Sporazum o EGP-u.
            
         
               (3)
            
            
               Ova se Odluka odnosi na zakonodavstvo o fitosanitarnim pitanjima. Zakonodavstvo o fitosanitarnim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
            
         
               (4)
            
            
               Prilog I. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Poglavlje III. Priloga I. Sporazumu o EGP-u mijenja se kako slijedi:
   
               1.
            
            
               U točki 12. (Direktiva Vijeća 2002/55/EZ) u dijelu 1. dodaje se sljedeća alineja:
               
                           „—
                        
                        
                           
                              32013 L 0045: Provedbena direktiva Komisije 2013/45/EU od 7. kolovoza 2013. (SL L 213, 8.8.2013., str. 20.).”
                        
                     
         
               2.
            
            
               U točki 18. (Uredba Komisije (EZ) br. 637/2009) u dijelu 2. dodaje se sljedeće:
               „, kako je izmijenjena:
               
                           —
                        
                        
                           
                              32013 R 0763: Provedbenom uredbom Komisije (EU) br. 763/2013 od 7. kolovoza 2013. (SL L 213, 8.8.2013., str. 16.).”
                        
                     
         
               3.
            
            
               U točki 55. (Direktiva Komisije 2009/145/EZ) u dijelu 2. dodaje se sljedeće:
               „, kako je izmijenjena:
               
                           —
                        
                        
                           
                              32013 L 0045: Provedbenom direktivom Komisije 2013/45/EU od 7. kolovoza 2013. (SL L 213, 8.8.2013., str. 20.).”
                        
                     
         Članak 2.
   Tekstovi Provedbene uredbe (EU) br. 763/2013 i Provedbene direktive 2013/45/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 15. veljače 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 14. veljače 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 213, 8.8.2013., str. 16.
   
   
      (2)  SL L 213, 8.8.2013., str. 20.
   
   
      (3)  Ustavni zahtjevi nisu navedeni.